5 АҚША ҚАРАЖАТТАРЫНЫҢ АУДИТІ

Ақша қаражаты жедел жайылатын активтерге жатады және касса мен банк шоттарында жатқан қолма қол ақша қаражаттары болып табылады. Ақша қаражаттарының аудиторлық тексеру бағдарламасы аудиттің 6-шы суретте көрсетілген процедураларынан тұрады.
Ақша қаражаттарының ұрлану мүмкіндігі үлкен болғандықтан, көбінесе 1010 «Кассадағы ақша қаражаты», 1030 «Ағымдағы банктік шоттардағы ақша қаражаты» шоттары мәні бойынша тексерілетін категорияға жатады. Мәні бойынша тексеру процедуралары 500 ХАС-қа сәйкес бұл қаржылық есептің мәнді бұрмаланғандығы жөніндегі аудиторлық дәлелдерді алу үшін өткізілетін тексеріс. Бұл процедуралар бірыңғай операциялар тестінен, шотттарлың сальдосымен талдамалық процедураларынан тұрады.
Ақша қаражаттары операцияларын жүргізу заңнамалық, жалпымемлекеттік, ведомстволық және басқа нормативтік актілермен жеткілікті түрде қатаң реттелген.
Жалпы аудитте ақшалай операцияларды тексеру тәсілдерінің өзіндік ерекшеліктері бар.
Функционалдық аудиттің арнайы әдіс тәсілдерінің көмегімен ақшаны басқаруды, бағалы қағаздардың тиімділігін арттыру мен ұйымдастыруды жақсартудың әр түрлі резервтерін ашуға болады. Мәселен, инкассациямен төлемді тездету, электронды ақша аударуды, сейф жүйесін, репо мәселесін және тағы басқа ең көп шамаға молайту сияқты тәсілдерді дұрыс және уақыттылы қолдану нақты ақшамен бағалы қағаздарды шапшаң әрі ұтымды пайдалануға мүмкіндік береді.
Ақшалай қаражатпен, әсіресе оның жылжымалы бөлігі қолма қол ақшамен (еңбекақы бергенде, өндірістік шығындарды төлегенде, есеп берілетін соманы беру мен пайдалануда және т.б.) жасалатын операциялар  міндетті тұтастай тексеруді талап етеді. Ықтимал бұрмалаулар мен қызмет бабын теріс пайдалану деректерін анықтау кассалық банк операцияларын бақылаудың маңызды міндеті.

 Ақша қаражатының аудиторлық тексеру бағдарламасы




Кассаны түгендеу және кассалық операцияларды тексеру
Бас кітаптағы баланс  көрсеткіштерінің  сәйкестігін тексеру
Синтетикалық және талдамалық есепті жүргізуді тексеру
Аккредитивті формамен есеп айырысу, банктік операцияларды тексеру 






Тұрақты істейтін комиссия мен кассирді тағайындау жарлығы. Кассирмен материалдық жауапкершілік туралы келісімшарт. Ақша түгендеу актісі. КО-1 кассалық кіріс ордерлері. КО-2 кассалық шығыс ордерлері. 

№1 журнал ордер 
№1 ведомость №2 журнал ордер
Шоттар 1010,1020,1030, 1040,1050,1060 кассирдің алынған және берілген ақшасы, КО-5 есеп кітапшасы, кассалық кітап, КО-4 кітапшасы, КО-3 кіріс және шығыс ордерлерін тіркеу
Баланс, бас кітап, журнал ордерлер


















Сурет 6 – Ақша қаражаттарының аудиторлық тексеру бағдарламасы

Іс тәжірибеде кездесетін, жасалу тәсілдері бойынша кассалық банк операцияларының атқарылуы мен шот төлемдері үдерісіндегі қызмет бабын теріс пайдалану мен бұрмалаулар былайша жіктеледі:
1) Рәсімделген құжаттармен және қолхаттармен жасырылған және ештеңемен жасырылмаған ақшалай қаражатты тікелей ұрлау;
2) Банктен, әр түрлі тұлғалар мен ұйымдардан кіріс ордерлері бойынша басқа ұйымдардан сенімхат бойынша түскен ақшаны кіріске алмау және иемдену;
3) Кассадағы ақшаны есептен шығару,бір құжатты қайтадан пайдалану, кассалық құжаттар мен есептердегі жиынтықты дұрыс есептемеу;
4) Ақшаның жалған құжаттар бойынша негізгі есептен шығару сомасын көбейту, заңды ресімделген құжаттардағы жалғандық;
5) Әр түрлі тұлғалар мен ұйымдарға заңды есептелген соманы сіңіріп кету, соның ішінде еңбекақыны, депонентті соманы негізсіз иелену;
6) Контрагенттермен дайын өнім, тауар үшін қолма қол ақшамен есеп айырысу, бақылаушы кассалық ақпараттарды қолданбай жұмыс орындау мен қызмет көрсету және т.с.с.
  Мұндай бұрмалаулар мен теріс пайдаланулар кассирді дұрыс іріктемеу, (тәжірибесіз және сенімсіз), кассаны жүйелі тексермеу, ішкі бақылаудың нашарлығы және т.с.с. салдарынан болады.
Ақша қаражаттары аудитінің күрделі учаскелерінің бірі касалық операцияларды тексеру. Ең алдымен кассадағы кассалық операцияларды кім және қалай атқаратынын білу керек. Тексерудің қорытындыларды аудитор, бас бухгалтер және кассир қол қоятын акті жасаумен ресімделеді. Ақшалай қаражаттың немесе ақшалай құжаттың  және басқа құндылықтардың  артық шығуы немесе кем шығуы анықталған жағдайда касссирден жазбаша түсініктеме алу керек. Ақшалай қаражаттың көп жетпеуі табылғанда, аудитор кәсіпорын басшысына кассирді тексеру анықталғанша қызметінен шектеу туралы мәселе қояды.

